Diari Oficial de la Generalitat Valenciana


Sumari del DOGV 7422, del 12-12-2014 (2014/11008)

RESOLUCIÓ de 28 d'octubre de 2014, de la Direcció General d'Energia, per la qual s'atorga a Gas Natural Cegas, SA, una autorització administrativa prèvia per a la construcció d'una xarxa de distribució de gas natural en el municipi de Domeño, província de València, per a la gasificació, i se n'aprova el projecte d'execució. Expediente número CBREDE/2012/13/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7422

Data del DOGV
:   12-12-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/11687


Data del document
:   28-10-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 28 d'octubre de 2014, de la Direcció General d'Energia, per la qual s'atorga a Gas Natural Cegas, SA, una autorització administrativa prèvia per a la construcció d'una xarxa de distribució de gas natural en el municipi de Domeño, província de València, per a la gasificació, i se n'aprova el projecte d'execució. Expediente número CBREDE/2012/13/46. [2014/11130]  
Antecedents de fet  
Amb data 17 d'agost de 2012, Gas Natural Cegas, SA, a través de representant degudament acreditat, va presentar, davant del Servici Territorial d'Energia de València, un escrit en què sol·licitava:  
- autorització administrativa per a la construcció d'una xarxa de distribució de gas natural en el municipi de Domeño, província de València, per a la gasificació, i  
- aprovació del projecte tècnic d'execució.  
Juntament amb l'escrit de presentació d'estes peticions s'adjunta la documentació següent:  
- Projecte tècnic, firmat per un tècnic competent, acompanyat de declaració responsable d'este, subscrita el 6 d'agost de 2012.  
- Separates tècniques per a l'obtenció del condicionat tècnic de:  
· Ajuntament de Domeño.  
· Conselleria d'Infraestructures, Territori i Medi Ambient.  
· Iberdrola Distribución Eléctrica, SA, unipersonal.  
· Telefónica, SA.  
El procediment administratiu corresponent a esta sol·licitud ha sigut tramitat amb l'expedient de referència CBREDE/2012/13/46, incoat pel Servici Territorial d'Energia de València per a això.  
Per la seua relació amb la instal·lació sol·licitada constituïxen antecedents que cal esmentar els actes administratius següents:  
- Resolució de 20 de setembre de 2004, de la Unitat Territorial d'Energia de València, per la qual s'atorga una autorització administrativa, s'aprova el projecte d'execució i es reconeix la utilitat pública del projecte «Ramal Llíria - Villar del Arzobispo» i les seues instal·lacions auxiliars, en els termes municipals de Llíria, Domeño, Casinos i Villar del Arzobispo, exp. CBREDE/2003/26/46.  
La sol·licitud d'autorització administrativa de la instal·lació, juntament amb el projecte d'execució, han sigut objecte d'informació pública durant el termini de vint dies en:  
- el Diari Oficial de la Comunitat Valenciana del 5 de novembre de 2012 (DOCV núm. 6895),  
- el Butlletí Oficial de la Província de València del 16 de novembre de 2012 (BOPV núm. 274),  
- els diaris Las Provincias i La Razón, en la seua edició de la província de València, del 31 de gener de 2014.  
D'acord amb la documentació que hi ha en l'expedient no s'han presentat al·legacions.  
D'acord amb el procediment reglamentàriament establit, a fi que en el termini de vint dies presentaren la conformitat o oposició a l'autorització sol·licitada i emeteren, si procedia, els condicionats tècnics oportuns al projecte tècnic de la instal·lació, amb data 2 d'octubre de 2012 se'n va remetre una separata, referida a la part corresponent de la instal·lació, a les següents administracions, organismes i empreses de servici públic o d'interés general els béns o drets de les quals a càrrec seu puguen ser afectats per la instal·lació, amb el resultat que, en síntesi, es detalla:  
- Ajuntament de Domeño. Amb data 20 de novembre de 2012 remeten un informe favorable condicionat, que és acceptat pel peticionari amb data 28 de gener de 2013.  
- Conselleria d'Infraestructures, Territori i Medi Ambient. No s'ha rebut cap pronunciament, es reitera la sol·licitud en data 27 de novembre de 2012 i, posteriorment, el 25 de gener de 2013, i no consta en l'expedient contestació del dit organisme.  
- Iberdrola Distribución Eléctrica, SA, unipersonal. En data 18 d'octubre de 2012 té entrada un escrit en el qual indica que no pot donar conformitat a la sol·licitud plantejada per no especificar-se la relació d'encreuaments ni la reglamentació sectorial que cal aplicar. En data 24 de gener de 2013, el peticionari presenta una nova separata tècnica en què es detallen els punts anteriors, i Iberdrola Distribución Eléctrica, SA, unipersonal emet un informe favorable condicionat, que és acceptat pel peticionari en data 16 de gener de 2014.  
- Telefónica, SA, amb data 30 d'octubre de 2012 té entrada un informe favorable condicionat. Posteriorment, l'empresa peticionària l'accepta per mitjà d'un escrit amb data 4 de desembre de 2012.  
Les instal·lacions l'autorització de les quals se sol·licita constituïxen instal·lacions de distribució de gas natural.  
El sol·licitant, Gas Natural Cegas, SA, està inscrit amb en el número 7 en el Registre administratiu de distribuïdors de combustibles gasosos per canalització del Ministeri d'Indústria, Energia i Turisme.  
La finalitat que es perseguix amb la construcció de les instal·lacions és dotar d'infraestructura gasista el municipi de Domeño, per a poder realitzar el subministrament de gas natural i així satisfer les necessitats domèstiques i comercials de la zona, segons la sol·licitud i documentació presentades.  
El punt de connexió de les instal·lacions sol·licitades per l'empresa peticionària es troba en el ramal amb MOP 16 propietat de Gas Natural Cegas, SA, existent en el terme municipal de Domeño, en les proximitats a la Vereda del Carril (pla 5011-EK 0.1 Rev. 00, «Projecte d'autorització administrativa i aprovació d'execució de la xarxa de distribució de gas natural en el terme municipal de Domeño - Pla de traçat»).  
En el projecte consta delimitada la zona geogràfica per a la qual se sol·licita l'autorització administrativa (pla 5895 € PA 1.1 Rev. 00, «Projecte d'autorització administrativa i aprovació d'execució de la xarxa de distribució de gas natural en el terme municipal de Domeño - Pla d'àrea d'autorització administrativa»).  
Consta en l'expedient un informe favorable del Servici Territorial d'Energia de València, òrgan encarregat de la instrucció de l'expedient, i proposta de resolució del Servici d'Energia i de la Subdirecció General d'Energia i Mines adscrits a este centre directiu.  
  
Fonaments de dret  
La instrucció i resolució del present procediment administratiu correspon a la Generalitat, ja que la instal·lació està radicada íntegrament en territori de la Comunitat Valenciana i no figura entre les previstes que són competència de l'Administració General de l'Estat d'acord amb l'article 3.2.c de la Llei 34/1998, de 7 d'octubre, del Sector d'Hidrocarburs.  
D'acord amb el que disposa l'article 2.1.a de l'Orde de 9 de febrer de 2001, de la Conselleria d'Indústria i Comerç, concordat amb l'article 18 del Decret 193/2013, de 20 de desembre, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució del present procediment.  
D'acord amb el que disposa l'article 55.1.b de la Llei 34/1998, de 7 d'octubre, del Sector d'Hidrocarburs, les instal·lacions de distribució de gas natural requerixen una autorització administrativa prèvia.  
D'acord amb l'article 70.1.b del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, les instal·lacions de distribució de gas natural, la seua construcció o establiment requerixen l'aprovació del projecte d'execució o detall de les instal·lacions.  
Els sol·licitants d'autoritzacions d'instal·lacions de distribució de gas natural han de posseir els requisits establits per a l'exercici de l'activitat de distribució en el capítol II del títol II del Reial Decret 1434/2002, de 27 de desembre.  
Els sol·licitants d'autoritzacions per a instal·lacions de gas hauran d'acreditar el compliment dels requisits establits en l'article 73.3 de la Llei 34/1998, de 7 d'octubre, del Sector d'Hidrocarburs.  
  
D'acord amb l'article 73.5 de la Llei 34/1998 i l'article 81.7 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, les autoritzacions de instal·lacions de distribució han de contindre tots els requisits que hagen de ser observats en la seua construcció i explotació, la delimitació de la zona en què s'ha de prestar el subministrament, els compromisos d'expansió de la xarxa en la dita zona que ha d'assumir l'empresa sol·licitant i el termini per a l'execució de les dites instal·lacions i la seua caracterització.  
Atés el que disposa el capítol V, «Distribució de combustibles gasosos per canalització», del títol IV, «Ordenació del subministrament de gasos combustibles per canalització», de la Llei 34/1998, de 7 d'octubre, del Sector d'Hidrocarburs, i en el capítol II, «Autoritzacions per a la construcció, ampliació, modificació i explotació d'instal·lacions», del títol IV, «Procediments d'autorització de les instal·lacions d'emmagatzematge, regasificació, transport i distribució», del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, este últim, per ser dret supletori a la Comunitat Valenciana, per no tindre regulació autonòmica en matèria de procediment d'autorització d'instal·lacions de distribució de gas natural canalitzat.  
En consideració de tot això anterior, complits els requisits i els procediments legals i reglamentaris establits en la legislació aplicables, resolc:  
  
Primer  
Atorgar a Gas Natural Cegas, SA, l'autorització administrativa prèvia per a la construcció d'una xarxa de distribució de gas natural canalitzat en el municipi de Domeño, província de València, per a la gasificació, les característiques principals de la qual són:  
  
CARACTERÍSTIQUES GENERALS  
Tipus de gas a transportar Gas natural (segona família), amb els requisits mínims de qualitat vigents en cada moment  
  
Municipis afectats Domeño  
1. ESTACIÓ DE REGULACIÓ I MESURA (ERM)  
Identificació de l'ERM Mòdul soterrat ARA-06 MOP 16/MOP 0,4  
Ubicació Parcel·la 32, polígon 47, de Domeño, segons pla núm. 0097-WQ 9.1 Rev. 00, «Projecte d'autorització administrativa i aprovació d'execució de la xarxa de distribució de gas natural en el terme municipal de Domeño - Pla d'ubicació de l'ERM»  
Punt de connexió Ramal amb MOP 16, existent en el terme municipal de Domeño, en les proximitats a la Vereda del Carril  
Tipus d'instal·lació ERM  
Comptador Q-250  
Q nominal m³ (n)/h 500  
Pressió d'entrada (bar) 16  
Pressió d'eixida (bar) 0,4  
Diàmetre línies entrada/eixida (») 2/4  
Sistema de calfament No  
Equipament telemàtic Telecontrol  
Nombre de línies Dos línies completes de regulació, capaces de subministrar cada una el 100 % del seu cabal de disseny.  
Tipologia i dimensions Mòdul soterrat AR-06, de 3.040 mm x 1.500 mm x 1.500 mm  
2. XARXA de DISTRIBUCIÓ  
Punts de connexió inicial i final Xarxa MOP 16 bar  
Punt inicial: ramal amb MOP 16, existent en el terme municipal de Domeño, en les proximitats a la Vereda del Carril segons pla 2421-UU 6.1 Rev. 00.  
Punt final: ERM.  
Xarxa MOP 0,4 bar  
Punt inicial: ERM.  
Punt final: punts de subministrament.  
Longitud i diàmetre nominal La xarxa autoritzada tindrà una longitud total de 3.646 metres, segons el detall següent:  
Xarxa MOP 16 bar:  
863 metres de xarxa de 4» de diàmetre.  
Xarxa MOP 0,4 bar:  
925 metres de xarxa de diàmetre 200 mm.  
105 metres de xarxa de diàmetre 160 mm.  
1.311 metres de xarxa de diàmetre 110 mm.  
442 metres de xarxa de diàmetre 90 mm.  
Zona geogràfica autoritzada Segons pla núm. 2985-EO 5.1 Rev. 00.  
En l'àrea geogràfica autoritzada l'empresa peticionària estarà obligada a realitzar en els terminis i condicions establits normativament les connexions de servici i la connexió de nous consumidors o ampliació dels existents que se'ls plantegen, sense perjuí dels règims d'autorització i econòmics que siguen aplicables a estes connexions.  
Compromisos d'expansió de la xarxa autoritzada L'execució del projecte d'implantació del subministrament de gas natural es realitzarà en dos fases que es desenrotllaran en 2 anys, segons el pla núm. 7191-MG 9.1 Rev. 00, «Projecte d'autorització administrativa i aprovació d'execució de la xarxa de distribució de gas natural en el terme municipal de Domeño - Pla de fases», annex a esta resolució, i amb el detall següent:  
- Fase 1a. Termini d'un any.  
- Fase 2a. Termini d'un any.  
Traçat Canalització de gas natural des del ramal amb MOP 16 bar existent en el terme municipal de Domeño, pròxima a la Vereda del Carril, que discorre paral·lela a la Vereda i continua pel Camino Viejo de Chelva, on se situa la nova estació de regulació ERM MOP 16 bar/MOP 0,4 bar.  
La xarxa en MOP 0,4 bar discorrerà íntegrament pel terme municipal de Domeño. Des de l'estació de regulació projectada partirà la xarxa de distribució per l'interior del nucli segons el pla núm. 8180-RG 2.1 Rev. 00.  
Tipus constructiu Canalització soterrada en rasa  
Pressió màx. operació MOP (bar) MOP 16 bar i MOP 0,4 bar, segons tipus de xarxa.  
Pressió de garantia (bar) La pressió mínima que cal garantir en els diferents punts de la xarxa és de 0,05 bar en els trams amb MOP 0,4 bar i de 3 bar en els trams amb MOP 16 bar (segons article 65.2 del Reial Decret 1434/2002).  
Material Xarxa MOP 16 bar: acer qualitat API 5L Gr B, que correspon a la qualitat L245GA segons la norma UNE 10331.  
Xarxa MOP 0,4 bar: polietilé PE100.  
Grossària Xarxa MOP 16 bar: 3,6 mm.  
Xarxa MOP 0,4 bar: SDR (diàmetre/grossària): 17,6.  
Elements auxiliars Vàlvules de sectorització, te de presa en càrrega i resta d'accessoris necessaris per a la correcta funcionalitat de la xarxa.  
  
  
  
El pressupost final segons el projecte presentat ascendix a dos-cents noranta-cinc mil sis-cents vint-i-tres euros amb set cèntims (295.623,07 ?).  
La present autorització administrativa s'atorga a l'empara del que disposa la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de cinc mil nou-cents dotze euros amb quaranta-sis cèntims d'euro (5.912,46 ?), import del dos per cent (2 %) del pressupost total de les instal·lacions afectades que figuren en la present resolució, per a garantir el compliment de les seues obligacions, tal com assenyala l'article 82 del Reial Decret 1434/2002, de 27 de desembre.  
La fiança es constituirà a favor d'esta Direcció General d'Energia en la Tresoreria del Servici Territorial de València de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
Una vegada constituïda la fiança, abans del termini d'un mes des de la notificació de la present resolució, el titular haurà de presentar en el Servici Territorial d'Energia de València la carta de pagament - resguard emesa per la tresoreria esmentada, com a acreditació del compliment de l'obligació.  
La fiança serà tornada al titular de la present autorització, prèviament a la seua sol·licitud, una vegada que davant del Servici Territorial d'Energia de València l'interessat justifique el compliment de les obligacions derivades de la present autorització i el servici territorial formalitze l'acta de posada en marxa de les instal·lacions a què es referix esta resolució.  
2. El titular de la present autorització complirà les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, i la resta de l'ordenament jurídic aplicable a l'exercici d'esta activitat en cada moment. En especial, està obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves peticions de subministrament de gas, així com d'acord amb les previsions arreplegadess en els plans anuals d'ampliació de les xarxes de distribució que li siguen autoritzats, sense perjuí del que resulte de l'aplicació del règim reglamentàriament establit per a les connexions.  
  
3. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs, i en l'article 10 del Reial Decret 1434/2002, de 27 de desembre.  
4. La present autorització en cap cas concedirà al seu titular drets exclusius d'ús, i s'atorga sense perjuí de tercers, deixant a part els drets particulars, i sense perjuí, i independentment, de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la legislació sectorial corresponent o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
5. Serà causa de revocació de la present autorització l'incompliment de les condicions que s'hi expressen, la variació substancial de les característiques descrites en la documentació presentada i que ha determinat el seu atorgament o altres causes previstes en l'ordenament jurídic.  
6. El titular de la present autorització comunicarà anualment, a la Direcció General d'Energia, un resum de la base de dades dels consumidors connectats a les instal·lacions autoritzades en la present resolució, segons el que disposa l'article 10.3.l del Reial Decret 1434/2002, de 27 de desembre, en la qual estarà especificat el nombre d'altes i baixes, si és el cas, realitzades en l'últim any.  
  
Segon  
Aprovar el projecte tècnic d'execució per a la construcció de les instal·lacions corresponents a la xarxa de distribució de gas natural canalitzat descrites en el punt primer d'esta resolució, redactat per un tècnic titulat competent, segons la declaració responsable seua del 6 d'agost de 2012, i habilitar el titular de la present resolució a la construcció de la instal·lació interessada, d'acord amb les condicions que a continuació es relacionen:  
1. La instal·lació de gas natural haurà d'executar-se segons el projecte presentat i amb els condicionats tècnics establits per les administracions, organismes i empreses de servici públic o d'interés general afectats per la present instal·lació i que han sigut acceptats pel titular. En el cas que siga necessari introduir modificacions respecte de la documentació presentada i aprovada, el titular de la present resolució haurà de sol·licitar prèviament a esta direcció general l'aprovació corresponent.  
2. La instal·lació que cal executar complirà, en tot cas, el que establix el Reial Decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i en especial la seua instrucció tècnica complementària ITC-ICG 01, «Instal·lacions de distribució de combustibles gasosos per canalització», així com les disposicions i normes tècniques que li siguen aplicables. Així mateix, la construcció de les instal·lacions aprovades pel present acte administratiu hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria, i el seu desplegament reglamentari. Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
3. El termini d'execució de les obres serà de 24 mesos, a comptar a partir de la data en què es notifique esta resolució. No obstant això, amb anterioritat a la finalització del termini de cada una de les fases arreplegades en l'autorització administrativa Gas Natural Cegas, SA, podrà sol·licitar-ne una ampliació concreta per mitjà de sol·licitud motivada davant d'esta Direcció General d'Energia, aportant per a això la documentació justificativa de la demora i del cronograma de treballs previstos per al nou termini sol·licitat de la fase corresponent.  
4. El titular de la present resolució està obligat a complir els deures i les obligacions derivats de la legislació de prevenció de riscos laborals vigent durant la construcció.  
5. Personal tècnic en la matèria adscrit a esta Direcció General o al Servici Territorial d'Energia corresponent podran realitzar les comprovacions i les proves que consideren necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació i de les condicions d'esta resolució. Per a tot això, el titular de la present resolució haurà de comunicar amb l'adequada antelació al Servici Territorial d'Energia corresponent l'inici de les obres.  
Així mateix, el titular de la present resolució està obligat a comunicar per escrit amb l'adequada diligència les incidències dignes de menció que es produïsquen durant l'execució, tant a esta Direcció General com al Servici Territorial d'Energia corresponent.  
6. Finalitzades les obres de construcció i realitzades les proves corresponents, el titular de la present resolució sol·licitarà l'autorització d'explotació (o acta de posada en servici) de la fase corresponent, prevista en l'article 85 del Reial Decret 1434/2002, de 27 de desembre. A la dita comunicació s'acompanyarà un certificat de direcció i final d'obra, subscrit per una persona facultativa competent, en el qual conste que la instal·lació s'ha realitzat d'acord amb la normativa i les especificacions previstes en el projecte d'execució aprovat, així com amb les prescripcions de la reglamentació tècnica i de seguretat aplicable a les instal·lacions objecte del projecte. Quan el certificat de direcció i final d'obra mencionat no estiga visat pel col·legi professional corresponent, s'acompanyarà de l'oportuna declaració responsable d'acord amb el que indica la Resolució de 22 d'octubre de 2010, de la Direcció General d'Energia, publicada en el DOCV núm. 6389, del 3 de novembre de 2010.  
7. Una vegada atorgada l'autorització d'explotació (o acta de posada en servici) de cada fase, incloses les possibles autoritzacions parcials, de la instal·lació interessada en el present procediment, en el termini màxim de 10 dies, el Servici Territorial d'Energia corresponent ho comunicarà a esta direcció general.  
8. Esta direcció general, després del tràmit del procediment oportú, deixarà sense efecte la present aprovació en qualsevol moment en què observe l'incompliment o inobservança de les condicions que s'hi estipulen.  
  
Tercer  
Ordenar:  
- la publicació de la present resolució en el Diari Oficial de la Comunitat Valenciana i en el Butlletí Oficial de la Província de València.  
- la notificació de la present resolució a Gas Natural Cegas, SA, a totes les administracions o organismes públics i empreses de servicis públics o servicis d'interés general que han intervingut, o pogut intervindre, en el procediment d'autorització, les que han emés, o van haver d'emetre, condicionat tècnic al projecte d'execució.  
Tot això de conformitat amb el que disposa l'article 81.5 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Se significa que la publicació mencionada es realitzarà, a més, per a notificació de la present resolució als interessats que siguen desconeguts, s'ignore el lloc o domicili de la notificació d'estos o el mitjà que permeta tindre constància de la recepció per ells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Contra esta resolució, que no posa fi a la via administrativa, pot interposar-se un recurs d'alçada davant de la Secretaria Autonòmica d'Indústria i Energia en el termini d'un mes, comptat a partir de l'endemà del dia en què tinga lloc la notificació, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 28 d'octubre de 2014.- El director general d'Energia: Antonio Cejalvo Lapeña.  
  
  
  
ANNEX  
  
- Pla núm. 8190-VJ 7.1 Rev. 00, «Projecte d'autorització administrativa i aprovació d'execució de la xarxa de distribució de gas natural en el terme municipal de Domeño.  
- Pla de fases», accessible en el lloc d'Internet ?http://www.indi.gva.es/portal/opencms/es/energia/?.